Die aksis is die tweede werwel van die werwelkolom. Omdat die eerste deel van die werwelkolom as die nekwerwelkolom bekend is, word die aksis met C2 aangedui. Die eerste werwel, atlas, en die aksis kan ten opsigte van mekaar veel meer draai as enige ander werwels. Die atlas en menslike kop draai om die tand van die aksis, die dens axis, in ’n beweging wat ooreenstem met wanneer iemand sy kop skud om nee te sê. Wanneer iemand die doodstraf kry en gehang word, is dit die bedoeling dat hierdie werwel breek, en dit lei tot die dood. ’n Soortgelyke breuk kan voorkom in ’n val of motor- of sportongeluk. Wikimedia Commons het meer media in die kategorie Aksis (werwel). Hierdie artikel is vertaal uit die Nederlandse Wikipedia